Nem hívtam fel Deborah Glasst.
Zárd le az ügyet! Vedd úgy, hogy nem beszéltünk!
A legtöbb fel sem merül az ügyvédi munka során.
De a szakvizsgán igen,
amin át kell mennem, hogy védőügyvéd lehessek.
Megnézted az e-mailt?
Tudtátok, hogy sikerül!
Igyunk Lornára!
Sam, emlékeztetjük a tetemes tartozására.
Majd megadom.
- És ha elengednénk? - Mit kell tennem hozzá?
- Parancsolj! - Mi ez?
- Kézbesítve. - Te is kézbesítő lettél?
„Héctor Moya kontra Arthur Rollins.” Mi közöm ehhez?
Az életem a tét.
Nem elmélet, tényleg van összeesküvés.
Peter Sterghos?
Akkor bukkant fel a neve,
amikor Bishop és De Marco között kerestük a kapcsot.
De Marco vette rá Gloriát, hogy beköpje Moyát?
Fegyvert is adott neki, hogy tegye Moya szobájába.
- Ki a fasz maga? - James De Marco ügynök.
Ez háború. Döntse el, melyik oldalon áll!
- Segíthetünk egymásnak. - Mit ajánl?
Mostantól maga és én Héctor Moya társképviselői vagyunk.
Mr. Haller!
Eddie!
Mindenki meghal körülötted! Soha többé nem állok szóba veled!
- Héctor Moya küldte. - Golyóálló?
És páncélozott. Ő a kocsihoz jár. Moyának fontos a testi épséged.
Sofőrre van szükséged, és nem bízom senkiben.
Túl veszélyes.
Tudom. Ezért a tank és a katona.
- Kiszállni! - Miért tartóztatja le?
- Rajta van a kitoloncolási listán. - De Marco műve?
Vissza, vagy beviszem.
Megkeresem a rohadékot. Elkapom és élve elásom.
A LA COSSE-ÜGY TANÚLISTÁJA
Minden oké, Izzy?
Igen.
Csak épp...
óvatos vagyok.
Oké. Teljesen megértem, ha nem szívesen furikázol.
Mostanában nem szerencsés mellettem lenni.
De nézd a jó oldalát!
Ezzel a kocsival és az új testőrökkel, mégis mi baj érhet?
ÚJ ÜZENET
HAYLEY HALLER ÚJ KÉPET POSZTOLT
MÉG NINCS BEJEGYZÉS
Izzy!
Épp Hayley instáján vagyok, de már nem látom a képeit.
Azt írja, nincs bejegyzés.
Szerintem letilthatott.
Dehogy! Az előbb lájkoltam az egyik képét.
Úgy tűnik, hogy válaszul letiltott.
Miért tiltott volna le?
Jesszus! Meddig fog még büntetni?
Mentségére szóljon, hogy a legtöbb tini nem szereti,
ha az apjuk beköveti őket a közösségi oldalakon,
akkor sem, ha jóban vannak.
Ez az ügy felforgatta az életemet.
Ezért a mai napnak simán kell mennie.
Miért? Mi lesz ma?
A tanúk padjára kell ültetnem De Marco DEA-ügynököt.
De a bírónő csak akkor engedélyezi, ha releváns tanú az ügyben.
Ezért hívtam be a többit is. Fontos láncszemek.
Minden egyes tanú utat nyit a következőnek.
Val elvezet ifjabb Slyhoz.
Ifjabb Sly pedig Trinához. És remélhetőleg eljutunk De Marcóhoz.
Basszus, Lorna! Bocs, mielőtt belekezdenél...
Ha átírom a nevem Andreára a mobilodban, válaszolsz?
Bocs, mással foglalkoztam. Mi a helyzet?
Turner bírónő keresett. Ma egy órával később kezdünk.
Igen, engem is hívtak.
Hahó!
Szólhattál volna! Azt hittem, hogy elkésem.
Ez az első napom igazi ügyvédként, és időbe telt elkészülni.
Ki kellett választanom a kosztümöt és a magas sarkút, ami sikerült is.
Két utcára vagyok. Na és te?
Még meg kell állnom valahol, de nem lényeges.
Meg kéne tenned valamit.
Bevitték egy ügyfelünket, ma lesz a vád alá helyezés.
A bíróság fogdájában ül.
Hogy fogod megoldani?
Én sehogy. Majd te. Felicidades. Megkaptad az első ügyedet.
Micsoda? Ki az ügyfél?
Nem más, mint Daniel Varela.
Daniel Varela? Nem ismerős. Az egyik ügyfelünk?
- Igen, Lor... Bocs, Lorna! - Mickey!
Szakadozol. Épp alagútba hajtunk be.
- Mick! - Oké, szia!
Ne hidd, hogy nem látok át rajtad!
Sam Scales, baszki?
AZ IGAZSÁG ÁRA
Oké. Ezúttal mit követett el, Sam?
Vagyis helyesbítek, Sr. Varela.
Most miért? Tíz százalékban spanyol vagyok.
Az én szakmámban előnyös több néven futni.
Sok őrült szaladgál az utcán.
És nem tettem semmi rosszat, csak fellendítettem a helyi gazdaságot.
- Szívesen. - Sam!
Jó, rendben. Először is, ez nem is a főállásom.
Csak mellékes, amit jótékonyságból végeztem.
Van egy sokkal jövedelmezőbb projektem.
Ne! Semmit sem akarok tudni róla.
Már így is sokkal tartozik. Maradjunk ennél a bűnténynél!
Várjon! Miről beszél?
Azt hittem, a galériás melóval kiegyenlítettem.
Egy számlát.
A nagy lószart! A tisztesség már nem is számít?
Nem tudom, Sam! Kérdezze meg...
Mindjárt mondom.
Benny Batest!
Vagy François Dupont-t.
Vagy... Ez a kedvencem.
Günther Schmidtet.
Bökje ki, miért van itt!
Hát, mint tudja,
jelenleg nem könnyű a munkavállalóknak. Los Angeles-szerte sztrájkolnak.
Az emberek alig élnek meg.
Szóval pénzgyűjtésbe fogtam,
hogy étkezési utalványt vásároljak a sztrájkolóknak.
Gondoltam, így segítek a társadalomnak.
És?
Semmi különös. Remekül ment.
Százezer dollárnyi ajándékutalványt adományoztam.
Nézze, hova jutottam!
Százezer dollárt adományozott?
Sam, mennyit gyűjtött össze?
Talán hármat?
Háromszázezer dollárt? Vagyis kétszázat zsebre vágott?
Mindenki lecsíp belőle egy kicsit.
Adminisztrációs díj, egyéb költségek.
Milyen költségek? Csak laptop kell. Tudja, mit? Börtönben a helye.
Oké, nézze!
Kérem, muszáj kivinnie!
Már két napja bent tartanak.
A legrosszabbkor rúgattad ki magad.
Egy per közepén tartok. De mit tettél?
Semmit. Csak felfújták az egészet.
Mr. Siegel nem volt hajlandó a rehabilitációra.
- Mi? Na ne! - Kötekedik a személyzettel.
És több tucat szendvicspapírt találtunk a szobájában.
Tessék? Kitől kapott szendvicset?
Nem érné be egy figyelmeztetéssel? Nem túl jó az időzítés.
És egy tányér sajttortát vágott a gyógytornász arcába!
- Az ötödikre hivatkozom. - Jól van.
Figyelj, öreg!
Izzy elvisz hozzám, miután engem kitett a bíróságnál.
Maradhatsz, amíg nem találsz mást.
Sajttortával dobálózol?
Ha annak lehet nevezni.
Azta! Új kocsi! Ez igen!
Minek a Pokol Angyalai?
Később elmagyarázom.
- Szállj be! - Induljunk!
Van málnás seltzer?
Minden rendben?
Nem is tudom.
Számítógépes csalás, színlelt adománygyűjtés.
Samre három év börtönbüntetés vár.
Ez benne van a pakliban egy csalónál.
És áthelyezték a nyomozási bírót.
Connor bírónő veszi át, a filantrópok filantrópja. Ezt hallgasd!
„A gyermekkórház igazgatótanácsának a tagja,
az Idősek Barátai Alapítvány társelnöke,
az állatvédők önkéntes szószólója.”
Úgy hangzik, mint Sam kedvenc célpontjainak listája.
Örülhetek, ha óvadékkal kihozhatom.
Kicsim, te vagy a legokosabb, akit ismerek.
És ha valaki meg tudja oldani,
az csak te lehetsz.
Olyan sokáig tartott,
míg ügyvéd lettem.
És most, hogy az vagyok, be kell hoznom a lemaradást.
Ha rögtön felsülök, mielőtt a karrierem beindulna,
honnan lesz pénzünk, hogy jobb helyre költözzünk?
A szomszéd gandzsájának a füstje átjön a szellőzőn,
és szerintem Winston betépett!
Kicsim!
Figyelj!
Ez az első ügyed.
Ne legyél olyan szigorú magaddal, oké?
Mit mondtál, mióta is alszik?
Jól van?
Eszik egyáltalán?
Minden ötcsillagos börtönkaját, amitől nem hányok.
Muszáj ennie, Julian.
Szüksége lesz az erejére, érti?
A szabóm majd bevesz valamennyit az öltönyéből.
Köszönöm, Mickey.
Sok sikert!
Maga jön, Haller.
Összeesküvés-elméletre hivatkozik, ugye?
Remélem, tudja, hogy mit csinál.
Köszönjük, hogy rugalmasak és pontosak voltak ma reggel.
Bízunk benne, hogy jövő héten már működni fognak a liftek.
Akkor kezdhetjük is. Mr. Haller, szólítsa az első tanúját!
Köszönöm, bírónő. A védelem szólítja Frank Valenzuelát.
Mr. Valenzuela, elmondaná, hogy mivel foglalkozik?
Elsősorban államilag elismert óvadékügynök vagyok.
Magánnyomozói végzettségem is van, amit kézbesítésnél használok ki.
Elmagyarázná az esküdteknek, mi az a kézbesítés?
Ha valakit beperelnek meg ilyenek,
és az ügyvédnek tanút kell beidéznie, hogy vallomást tegyen,
én kézbesítem az idézést.
És kézbesített idézést az áldozatnak, Gloria Daytonnak?
Igen.
Mikor is volt ez?
Augusztus 3-án, hétfőn, 18:06-kor a lakóház lépcsőfeljáróján.
Nagyon részletes az időt és helyet illetően.
Mitől ilyen biztos benne?
Mindig időbélyegzős fotót készítek, hogy bizonyítsam a kézbesítést.
Tehát lefotózta Miss Daytont, miután átadta az idézést?
Így van.
A védelem bizonyítéka, bírónő.
Bírónő, a vád készségesen elismeri,
hogy Mr. Valenzuela idézést kézbesített Gloria Daytonnak.
Felesleges a fotó.
Nagylelkű az ügyésztől,
de fontos, hogy az esküdtek a teljes történetet hallják.
Kivéve, ha a vádnak ellenvetése van az áldozat fotóját illetően.
Engedélyezem a fotót, Mr. Haller.
Köszönöm, bírónő.
Mr. Valenzuela, ezt a fotót készítette Miss Daytonról a kézbesítés után?
- Igen. - Ki bízta meg az idézéssel?
És milyen ügyben?
Ifjabb Sylvester Funaro, szabadlábra helyezési kérelem miatt.
Moya kontra Rollins.
Szabadlábra helyezés.
Amikor valaki azt állítja, jogtalanul börtönözték be, igaz?
Igen, Rollins a börtönigazgató Victorville-ben.
Értem. Van róla tudomása, hogy milyen alapon kérvényezték?
Igen, Moya életfogytiglani börtönbüntetését tölti...
Tiltakozom, bírónő! Odamehetnénk?
Fejtse ki a tiltakozását!
Először is, nem releváns. Mi köze ennek mindehhez, bírónő?
Mr. Haller teljesen más irányba tereli az ügyet és a figyelmünket.
Miss Dayton beidézésének részletei rendkívül fontosak az ügy szempontjából.
Úgy véljük, ez volt az indíték.
Ezt nem hiszem el!
Erre épül az egész védelmünk.
Hozok hiteles másolatot a szabadlábra helyezési kérelemről.
Arra nem lesz szükség.
Elutasítom a tiltakozást, de maradjon a tárgynál!
Rendben, bírónő.
Folytassa, Mr. Valenzuela! Szabadlábra helyezési ügyet említett?
Igen, Héctor Moyáét.
A fickó kartellfőnök, aki próbál kijutni Victorville-ből.
A kérelem szerint a DEA vitette a szobájába a fegyvert,
amiért életfogytiglant kapott.
És Miss Dayton tudott erről?
Az ügyvéd, Mr. Funaro szerint igen. Ezért kézbesíttette velem az idézést.
Értem.
Hogyan reagált Miss Dayton, amikor meglátta az idézést?
- Hogyan reagált? - Igen.
Ideges vagy mérges volt?
Nem volt mérges.
A többség az lesz,
de nekem úgy tűnt,
mintha félne valamitől.
Tiltakozom! Spekuláció.
Visszavonom a kérdést.
Mr. Valenzuela, mit csinált a kézbesítést követően?
Tájékoztattam Mr. Funarót.
Nem is hallottam a lányról, csak egy hét múlva, vagy később,
amikor Mr. La Cosse-t letartóztatták a meggyilkolásáért.
Hogyan reagált erre a hírre?
Megkönnyebbültem, ha mondhatok ilyet.
Miért érzett így?
Kiderült, hogy a gyilkosságnak nincs köze hozzánk és a Moya-ügyhöz.
Miért aggódott emiatt?
Ön is hallotta,
idézést kézbesítettem egy kartellfőnök ügyében,
és a lány holtan végezte.
- Nem kell... - Tiltakozom, bírónő!
Itt meg is állítanám.
Ez meghaladja Mr. Valenzuela szakértelmét az ügyben.
Nincs több kérdésem.
- Köszi! - Nincs mit.
Valami nem hagy nyugodni a Scott Glass-ügyben.
Hogyan védheti bárki is?
Az is.
Nem rosszból, és nem az áldozatot hibáztatom...
Pedig nekem úgy hangzik.
Miért ment Deborah a szokásos túraútvonalon,
amikor az őrült exét kiengedték?
Vagy oda, ahol rátalálhatott?
- Ez áldozathibáztatás. - Lehet.
De én azonnal elhúztam volna a városból.
- Ő miért maradt, amikor felhívtad? - Vanessa, nem...
Tudom, sajnálom. Nem szép tőlem.
Próbálom végigvenni, mi mindennel állhat elő a védelem.
A jó hír az, hogy nem számít.
Scott Glass ölte meg. Vannak szemtanúk és DNS-bizonyíték.
Ha csak áldozatot hibáztatnak és spekulálnak,
gond egy szál se.
Jó, igazad van.
Akartál még valamit?
Izzy! Istenkém!
Kösz, hogy ilyen hamar jöttél.
Lemaradtam az első tanúról. Ifjabb Sly következik.
- Oké. Miért hívtál? - Ülj be a tárgyalóba!
Ha közeleg Sam ügye, írj rám!
Meglesz.
Köszike.
Várjon! Azt hittem, a rabokat az őrizetes lifttel hozzák.
De, amelyikben elfér a kerekesszék, az sem működik.
Állítólag korszerűsítik. Hiszem, ha látom.
Mintha a pokol tornácán lennénk.
- Nekem mondja? - Jól van, Sam.
Másik teremben leszek, míg sorra nem kerül.
Izzy majd tájékoztat engem.
Fejtsen keresztrejtvényt, amíg várakozik!
Tessék? Egy másik t... Várjon! Most hova... Mégis hova megy?
LÉPCSŐHÁZ
Mit meg nem teszek a karrieremért.
A védelem szólítja ifjabb Sly Funarót.
Mr. Funaro, elmondaná a bíróságnak,
hogy miért idézte be Gloria Daytont tanúnak?
Hogyne. Az egész akkor kezdődött, amikor Héctor Moya
a segítségemet kérte.
A szabadlábra helyezési kérelemben?
Igen.
Mr. Moya szövetségi börtönben ül.
Kábítószer miatt ítélték el,
és mivel a vádat lőfegyver súlyosbította, életfogytiglani börtönbüntetést kapott.
De azt mondta, nem az ő fegyvere volt.
Tiltakozom! Hallomás.
Helyt adok.
Rendben. Fussunk neki még egyszer!
A beadvány azon a vélelmen alapult,
hogy Mr. Moya ártatlan a lőfegyverrel kapcsolatos vádban, igaz?
Igen.
A nyomozásunk során kiderült, hogy a lőfegyvert
a rendőrség kiérkezése előtt vihették a szobába.
Ki tehette oda?
Ami azt illeti,
utánanéztünk, és két nőt is találtunk,
akik többször is megfordultak Mr. Moya szobájában.
Szexmunkások, akik Glory Days és Trina Trixxx néven dolgoztak.
Három X-szel.
Trinát könnyebb volt megtalálni a neten, kapcsolatba léptem vele, és találkoztunk.
És mit tudott meg?
MÉG HÁROM VAN VISSZA.
Először is, hogy a vezetékneve Rafferty.
És hogy ismerte Mr. Moyát, de tagadta a fegyver odatételét.
Tiltakozom! Ismét hallomás!
Helyt adok.
Az esküdtek hagyják figyelmen kívül a választ!
Mit tudott még meg Trina Raffertytől?
A másik szexmunkásról, Glory Daysről kérdeztem.
Gloria Daytonról.
És?
Azt mondta, Gloria beismerte, hogy ő tette oda a fegyvert.
Tiltakozom! Hallomás!
- James De Marco ügynök parancsára. - Türelmes voltam.
De ez már szó szerint a harmadik hallomás.
Helyt adok. Mr. Haller?
Odamehetnénk, bírónő?
Bírónő, egyetértek Mr. Forsythe-tal. Ez hallomás.
Ezért kellene magától a forrástól hallani, James De Marco ügynöktől.
Épp ezért szerepel a módosított tanúlistánkon.
Tudom, hogy e hét végéig adtam időt a tanúlista átnézésére,
de felszólalna ma De Marcót illetően?
Örömmel, bírónő!
A vád kifejezetten ellenzi De Marco tanúkénti beidézését.
Mr. Haller még nem bizonyította, hogy releváns tanú lenne az ügyben.
Ebben Mr. Forsythe-tal értek egyet.
TE JÖSSZ!
A következő tanú megerősíti Mr. Funaro vallomását,
ami bizonyítja a relevanciát. A bíróság türelmét kérjük.
Ami fogytán van, Mr. Haller.
Hallgassuk végig a tanút! Olyat kérdezzen, amire tud is válaszolni!
A következővel majd később foglalkozunk.
Rendben, bírónő.
Várjanak! Tartsák a liftet! Köszönöm!
Egy pillanat! Mi a...
Hogy az a...
Csak négy emelet.
Tízcentis tűsarkúban.
Mi az nekem? Meg se kottyan.
HOL VAGY MÁR?
Rendben. Az előzetes meghallgatást jövő hónap 17-ére tűzöm ki.
Van még valami, Ms. Acosta?
Az esetek fele az enyém, bírónő.
Szeretném mielőbb átvészelni a napot.
Úgy legyen!
Itt vagyok! Elnézést!
Bocsánat! Utat! Elnézést!
Készen állok, bírónő!
Örülök, hogy látom, Ms...
Lorna Crane. A védelem nevében.
Igen. Köszönöm, Ms. Crane.
De most tartunk 30 perc szünetet.
Hívásom lesz a regionális élelmiszerbanktól
a közelgő adománygyűjtés miatt.
Szóval fél óra múlva folytatjuk.
Bocs, téves riasztás.
Te most lelépcsőztél négy szintet?
Igen. Csak egy működő...
Mi van, lefagytál?
Nem.
Csak várj itt!
Oké.
Mr. Funaro, mesélje el nekünk, mióta is dolgozik ügyvédként?
Jövő hónapban lesz két éve.
Hűha! Két egész éve. Vett már részt valaha tárgyaláson?
Mármint bíróságon?
Igen, bíróságon.
Eddig nem.
De sok ügyvéd szerint a cél a tárgyalóterem elkerülése.
Igen. A vád szempontjából nem rossz hozzáállás, Mr. Funaro.
Két évvel diploma után még nem járt tárgyalóteremben,
mégis valahogy szabadlábra helyezési kérelmet nyújt be
egy nagy nemzetközi drogdílernek.
Hogyan lehetséges ez?
Csak le kell tölteni a bíróság honlapjáról a...
Úgy értettem, hogy hozta össze, hogy Mr. Moya az ügyfele lett?
Ajánlottak neki.
Ki?
Az apám.
Az édesapja! Idősebb Sylvester Funaro.
Egy eltiltott ügyvéd, aki jelenleg szövetségi börtönben ül adócsalásért?
Igen.
Úgy tudom, az apja a börtönben ismerte meg Mr. Moyát. Igaz?
Igen.
Úgy érzi, az apja kellően felkészítette,
hogy eljárjon egy ilyen bonyolult ügyben egy elítélt kartelltag érdekében?
Igen.
Vagy talán az apjának, akit adócsalásért ültettek le,
mert saját önös érdekből megkárosította az államot,
lehetséges, hogy az jutott eszébe,
hogy önös érdekből egy rabtársát is megkárosítja?
Tiltakozom! Spekuláció, és vitatható.
Helyt adok. Mr. Forsythe?
Elnézést, bírónő!
Aggódnunk kellene?
Csak még egy kérdés, Mr. Funaro.
Az elméletét az odahelyezett fegyverről, amit bizonyára saját maga eszelt ki,
képes akár csak részben is alátámasztani?
Hát, tudja...
Csak igennel vagy nemmel feleljen!
Így megy ez a bíróságon.
Nem.
Nincs több kérdésem, bírónő.
Jaj, ne!
A sarkam!
Muszáj volt.
Köszönöm mindenki türelmét!
Folytatjuk a 72789-es ügyet.
Állam kontra Samuel Scales, más néven Daniel Varela,
más néven Vincenzo D’Aramo. Azt hiszem, értjük, miről van szó.
A felek már biztosítottak a jelenlétükről a szünet előtt.
Szóval, Ms. Crane, készen áll az ügyfele?
Elnézést kérek, bírónő!
Védencem a szünetben visszament a cellájába,
de most értesítettek a fogdából.
Úgy tűnik, hogy védencem ott rekedt.
Mivel kerekesszékes,
és jelenleg nincs működő lift az épületben, ahova beférne.
Sajnálattal hallom, de...
Semmi akadálya, hogy az alagsorban ejtsük meg a vád alá helyezést, igaz?
Igen, természetesen. És köszönöm, bírónő.
Habár ez azzal járna, hogy tíz emeletet kellene lépcsőzni.
Az alagsorral együtt tizenegyet, majd vissza.
És nem akarom, hogy rámenjen az egész napja erre az egy ügyre.
Átütemezhetjük holnapra, ha a bíróságnak is megfelel.
Kézenfekvő is lenne, de védencemet két napja tartóztatták le.
És a törvény értelmében, ha a terhelt nem mond le róla,
48 órán belül bíróság elé kell állítani, szóval...
benne vagyunk a pácban.
Bírónő, a közösségért végzett hihetetlen munkája mellett
tudom, hogy ön a megyei bíróság
mozgáskorlátozottak jogaiért felelős bizottságának elnöke.
Mindenkinél jobban tudja, mekkora igazságtalanság lenne,
ha arra kényszerítenék, hogy lemondjon alkotmányos jogairól
rajta kívül álló akadály miatt.
Ms. Acosta, lehetséges, hogy ön és Ms. Crane
megállapodásra jussanak az ügyben,
növelve az esélyét, hogy mindketten átvészeljük a napot?
Feltétlenül, bírónő.
Rafferty.
R-A-F-F-E-R-T-Y.
- Köszönjük, hogy eljött, Miss Rafferty. - Nem volt más választásom.
Elmondaná, honnan ismerte az áldozatot, Gloria Daytont?
Persze. Együtt űztük az ipart. Tíz éven át dolgoztam vele.
Ugyanannál az eszkortszolgáltatónál, amíg át nem ment Julianhez.
Kapcsolatba került bármikor a hatóságokkal,
amíg együtt dolgoztak Miss Daytonnal?
Úgy érti, elkaptak-e?
Igen, persze. Párszor.
Elkapta valaki a Kábítószer-ellenes Hivataltól,
a DEA-től?
Nem. Csak a rendőrség és seriffek.
Elnézést, akkor pontosítanám.
Letartóztatta valaha James De Marco DEA-ügynök?
- Nem rémlik. - Biztos benne?
Persze. Mondom, hogy nem rémlik a neve.
Azt állítja, hogy nem ismeri James De Marcót?
Így van. Nem ismerem.
De, Miss Rafferty, nem azt mondta a mai vallomása előtt,
hogy Gloria Dayton James De Marco DEA-ügynök titkos informátora volt?
Sok mindent mondtam, mert maga fizette a lakbéremet.
- Micsoda? - Azt mondtam, amit hallani akart.
Nem ismerek semmilyen De Marcót.
Azért mondtam, hogy legyen hol laknom, és legyen mit ennem.
Miről beszél? Odamehetnénk?
Kérem, jöjjenek ide!
Bírónő!
Mr. Haller, gondolom, nem úgy megy, ahogy remélte.
Az nem kifejezés, hogy mennyire.
Azt mondta, hogy a tanú a kapocs De Marcóhoz.
Sajnos ez pont az ellenkezőjét bizonyítja.
Bírónő, nyilvánvaló, hogy a tanút manipulálták.
- És hamis tanúzásra felbujtással vádolja. - Nevetséges, bírónő!
Biztosíthatom, hogy egy centet sem fizettem a vallomásáért,
egyik tanúnak sem.
Azonban a vallomása nem támasztja alá De Marco ügynök tanúkénti bevonását.
- Bírónő, csak azt mondom... - Nem-nem!
Nem engedem, hogy De Marco tanúskodjon, Mr. Haller.
A döntésem végleges.
Ennek tudatában
kívánja folytatni?
- Csak még pár kérdés. - Rendben.
Még tovább vágja maga alatt a fát?
Miss Rafferty, mióta lakik a lakásban, amiről azt állítja, hogy én fizettem?
- Tavaly december óta. - És mikor találkozott velem először?
Nem tudom.
- Tavasszal? Áprilisban? - Áprilisban?
Hogy szereztem volna önnek azt a lakást, ha már eleve ott élt, amikor megismertem?
De nem...
Nem konkrétan maga.
A másik ügyvéd, akivel együtt dolgozik.
- Ifjabb Sylvester Funaro? - Igen, ő bérelte a lakást.
Jó, és Mr. Funaro mit akart ezért cserébe?
Ugyanazt, amit maga, hogy hazudjunk De Marco ügynökről.
Pár másodperce azt mondta, hogy sosem hallott még az ügynökről.
Nem azt mondtam. Azt mondtam, hogy nem ismerem.
Van különbség, tudja?
Oké. Miss Rafferty, az elmúlt napokban felhívta-e
vagy meglátogatta-e olyan rendőrtiszt,
vagy olyasvalaki, akit érint a mai vallomása?
Csak az igazat mondom.
Ez minden.
Mi a fene volt ez?
De Marco nyilván felkereste.
Igen, és elérte a célját!
Van már valami Sterghos házából?
Mick, dél van!
Fényes nappal nem lépnek. Mennek a kamerák.
- Türelem! - Rendben.
Sokkal izgalmasabb, hogy Ms. Crane egy-nullra vezet a tárgyalóteremben.
- Ütős volt. - Nem volt szükség tárgyalásra.
Nesze, Connor bírónő, te jótét lélek!
De gonosz vagyok! Igazából rendkívüli ember.
Lorna!
Megkaptam az üzenetet.
Jó, hogy van tartalék cipőd az iratszekrényben.
Sosem tudhatod, hogy mikor kell átöltöznöd.
Köszönöm. Megmentetted az életem!
Mi történt a cipőddel?
Később elmondom.
A jó hír, hogy leügyeskedtem színlelt adománygyűjtés vétségére.
A bíró belement a próbaidőbe. Csak vissza kell fizetni a pénzt.
- Ami egyhamar nem történik meg. - Miről beszél?
Többel lógok az utolsó befektetőmnek. Ha nem fizetek, végem.
Nem, akkor lesz vége, ha nem fizet nekünk, oké?
Nem beszélve a bírósági végzésről.
Oké. Hosszú nap volt. Talán haza kéne mennünk.
Lorna, más megoldás kell, hogy De Marco tanúskodjon.
Találj ki valamit a bírónak!
De már elutasította.
Akkor érd el, hogy engedje! Ez a feladat! Menjünk!
Oké. Rajta vagyok.
Édes, olyan büszke vagyok rád.
Hahó!
Elnézést!
El tudnának vinni egy hamburgerezőbe?
Remélem, jó lesz. Csak ez volt itthon.
Mondtam, hogy rendelhettem volna kaját is a bor mellé.
De a szállítási díj felháborító. Ennyit kérni egyetlen nyamvadt üvegért?
Légyszi, nyugiban akarok vacsorázni.
Jesszusom! Mi ütött beléd?
Durva napom volt.
Akkor én vagyok az embered.
A tanúm lenullázta a vallomását.
Katasztrófa volt. Aztán megvádolt, hogy lefizettem, hogy tanúskodjon.
Atyaég! De, tudod, mi a szabály.
Ha padlóra küldenek, nem maradsz lent, hanem azonnal visszavágsz.
Mi a terv?
Azt reméljük, hogy...
Pillanat!
- Szia! - Szia! Rosszkor?
Nem, csak nem számítottam rád.
Már van nálam valaki. Az öreg.
Na, mi a baj? Gyere be!
Az a baj, hogy Suarez elvette tőlem a Scott Glass-ügyet.
A Cruz-nyilatkozat után történtek miatt?
Azt hittem, elmondtad neki.
Igen, de aztán Vanessa rájött. A segédügyészem.
- Hogyhogy? - Beavattam. Azt hittem, bízhatok benne.
De azonnal ment vele Suarezhez.
Ő pedig játssza a hülyét, nehogy visszaüssön rá!
Sajnálom, Andrea, de nem lep meg.
Hogy érted?
Nem kellett volna elmondanod a segédügyészednek.
Ami történt, megtörtént.
Több mint egy éve együtt dolgozunk, a mentora vagyok.
Érted a célzást. Nálatok egymás eltaposása megy. Politika.
Csak azt mondom, nem lep meg,
hogy a mentoráltad kihasználta az első adandó alkalmat.
Vagy hogy Suarez ellened fordult...
Oké.
Nem ezért jöttem.
Hogy érted?
Azért jöttem, hogy együttérezz velem.
Vagy tanácsot adj.
Vagy egyszerűen csak átkarolj. Nem azért jöttem, hogy te is támadj.
Dehogy támadlak, Andy! Én...
Mit művelsz? Megkérdőjelezed, hogy kivel mit csinálok?
- Csak tényeket mondtam. - Tényleg?
Hát persze, a nagy és bölcs Mickey Haller elmondja a tényeket.
Nem volt jó ötlet bízni Suarezben.
Előléptetni készült a Kiemelt Ügyek élére!
És amint bajos lett, visszakozott.
- Szerinted naiv vagyok? - Nem, csak az ambíciónak ára van.
Talán elvakított téged.
Kapd be, Haller!
Jaj, Andy, ne már! Andy!
Hát, ez nem ment valami jól.
Országszerte több bíróság is kimondta,
a védelem akadályozására tett erőfeszítések...
Akadályozására? Nem.
Annak meghiúsítására tett erőfeszítések...
ÚJ MOZGÁS ÉRZÉKELVE
Francba! Mosómedve.
...hogy a védelem alternatív elméleteket mutasson be,
veszélyesek és kontraproduktívak.
Te jó ég!
Aztakurva!
Cisco!
- Mi az? - Hívd Mickey-t!
Tessék?
Csak nem...
Szia, Cisco!
Mick! Bishop és De Marco megjelentek Sterghos házában. Elkaptuk!
Mi?
Ez a nap legjobb híre.
Összerakom a felvételt. Reggel küldöm a részleteket.
Oké, klassz. Szép munka, Cisco! Kösz, haver!
Jézusom!
Szia, Izzy!
Elkaptuk. Láttam a kamerákon.
Igen, már tudom. Cisco beelőzött.
Most hogyan tovább?
Most kialusszuk magunkat, és holnap megbeszéljük, oké?
Szép volt, Izzy! Aludj te is! Jól van, szia!
A francba már!
- Holnap megbeszéljük. - Haller?
Sly?
Mi a fenét művel, Haller?
A keresztkérdéseknél szétcincálták a fiamat.
- Felkészíthette volna! - Felkészítettük, Sly.
Belehalt volna, ha többet tiltakozik?
Mi történt Trinával? Kinyírta Moya ügyét.
Nem, az én ügyemet nyírta ki. Ami a fiát illeti, megtettem, amit tudtam.
Őszintén, ez a legjobb neki.
Belekóstolt, hogy milyen a tárgyalóteremben.
Felvett a tanúlistára?
Erre megy ki a játék? Vakáció Los Angelesben?
Rám fér egy kis levegőváltozás.
A megyei börtön jobb, mint ez a szarfészek.
És az adósom, Haller.
Igen, rajta van a listán.
De többre nincs befolyásom. A bírón múlik. Jó éjt!
Ki hív folyton?
Látom, szombaton is dolgozol.
Jól kitanítottalak.
Kérem a Glass-gyilkosság aktáját.
Suarez neked adta a Glass-ügyet.
Szerinte egyedül is elbírok vele.
És részedről ennyi?
Vanessa, megbíztam benned.
Mentoráltalak.
Tényleg azt hiszed, hogy te sosem fogsz hibázni?
Ne mondd, hogy az én helyemben nem tetted volna ugyanezt!
Jó tanárom voltál, Andrea.
Akkor mondom az utolsó leckét.
Vigyázz, kiben bízol!
Én vigyázni fogok.
Helló!
- Jó reggelt! - Jó reggelt!
Mindegy. Kényes szitu.
Oké. Készen állsz, Hitchcock?
Jobban nem is állhatnék.
Mindenki kedvenc exzsaruja.
Bingó!
Ez a hátsó kamera.
- Mi a fenét csinál? - Figyelj!
És ennyi. Aztán elmentek.
Ez elég. Több mint elég. Hihetetlen, Cisco!
Kölyök, mit kell itt látni?
Relevanciát. Ő a DEA-ügynök, akire vadászunk, De Marco.
És az exzsaru, Neil Bishop volt az ügyészségi nyomozó.
Ketten együtt betörnek a védelem lehetséges tanújának otthonába.
Hé! Hogy a fenébe hoztatok össze ilyesmit?
Tudtuk, hogy cáfolhatatlan bizonyíték kell az összekapcsolásukhoz...
Montgomery és Victory. Talán ezt keressük.
Kettős gyilkosság a Montgomery Avenue-n, Lake Balboa közelében.
Melyik nyomozó kapta az ügyet?
Két dílert megöltek egy kartellháborúban.
Bishop ügye, de megtaláltam a helyszínen egy DEA-ügynök képét.
Vagyis De Marco is benne volt.
Az emberei mindenképp, de annak már tíz éve.
És úgy gondoltuk, hogy ezzel most kifüstölnénk De Marcót.
Rájuk kellett ijeszteni, hogy kockáztassanak.
Elnézést, bírónő, de a nyomozásunk feltárt
33 új embert, akiknek a vallomása releváns lehet.
Ez abszurdum.
Most nézem, hogy rajta van a fél seriffhivatal.
Sőt, még a saját nyomozóm is.
És ezen a listán a 33 új név között
itt van ez a fickó is, Peter Sterghos.
És ő kicsoda?
Nem az számít, hogy ki, hanem hogy hol lakik.
Szemközt azzal a házzal, ahol a kettős gyilkosság történt.
Tehát a nyomozó átnézett minden új nevet a listán,
feltűnt neki Sterghos, és amikor meglátta, hol lakik...
Rátört a frász.
Mert mi másért lenne a listán, hacsak nem látott valamit?
Mit látott?
Ki tudja? Tíz éve történt.
Tudtuk, hogy valami bűzlik a kettős gyilkosságnál.
Megoldatlan kartellgyilkosság.
De ami még furcsább,
nem foglaltak le semmit, se pénzt, se drogot.
- Valami simli történt. - Amiben Bishop és De Marco is benne volt.
De hogy vettétek rá Peter Sterghost, hogy használjátok a házát?
Izzy intézte.
Kibérelték a táncstúdiómat egy tévéműsorhoz.
Ezzel paliztuk be Sterghost, hogy a házába jussunk.
Mr. Sterghos, nagyon örvendek!
Ő a tanácsadónk, Dennis.
Kösz, hogy használhatjuk az otthonát.
Aztán simán bementem, és telepítettem a kamerákat.
Voilà!
Még nem mondtad. Mi volt a pizzásdobozban?
Nem akartam megszakítani a felügyeleti láncot, ezért lefotóztam.
Az meg mi a fene?
Kokain.
Sejtettem.
Odatették, hogy hiteltelenítsék a vallomását,
vagy zsarolják, hogy hallgasson.
Vagyis berezeltek.
Közel járunk. Csak rá kell jönnünk, hogy a legjobb bevetni ellenük.
Elnézést!
Várj, hova mész?
Mi a baj?
Felejtsük el, hogy hozzád költöztem!
Tegyél fel a következő gépre Bocába!
Nem akarok a közeledben lenni.
Várj! Miről beszélsz? Kezünkben az aduász.
Persze, nagyon izgalmas.
De valamit elfelejtesz.
A jelvényes bűnözők a legrosszabbak.
Senki sem tudja ezt jobban, mint egy védőügyvéd.
Mit kéne tennem? Hagyjuk, hogy megússza?
Ne! De óvatosnak kell lenned, kölyök.
És az óvatosság sajnos nem az erősséged.
Ez az ügynök, bármilyen titkot rejteget,
ölni is hajlandó, hogy megvédje.
Egyszer már célba vett. Miből gondolod, hogy nem fejezi be, amit elkezdett?
Csak azt mondom, hogy ha le akarsz leplezni
egy ilyen fickót,
akkor nem hibázhatsz.
MICHAEL CONNELLY REGÉNYEI ALAPJÁN
A feliratot fordította: Juhász Ildikó